Semu, pean sinult selle eest kahekordse tasu küsima.
Ja kui sul on tööriistad kaasas, siis kolmekordse…
Sellest peaks enam kui piisama. Tänan küüdi eest, Ossie.
Chad, Jo, näete mõlemad head välja.
Ma pakun, et ta ootab mind.
Bernard.
Camille.
Mida sa tahad?
Bernard Holland. Miks sa siin oled?
Ma tean, et vette on lisatud ravimeid ja et Juliette on vahi all.
Ma olen siin, et paluda ta vabastamist.
Ja et sa katkestaksid D+ vitamiini lisamise.
Miks peaksin seda tegema?
Sest vastutasuks kingin sulle narratiivi, mida sa praegu vajad.
Mehaanikaosakonnas levivad kõlakad, et tegid Juliette'ile ajuloputuse.
Ma võin sind ülestõusust päästa.
On see tõsi?
Sotsiaalne harmoonia püsib madalamal kui linnapea Jahnsi ametiajal.
Isegi madalamal kui hr Hollandi põgusal ametiajal.
Inimesed on kergesti manipuleeritavad.
Nad vajavad vaid kedagi hullemat, ja mina võin see inimene olla.
Ütle neile, et ma tapsin Meadowsi.
Võid öelda ka, et ma käskisin Jahnsi ja Marnesi tappa
ja et ma valetasin selle kohta, et Juliette tahtis välja minna.
Võid viimaste kuude rahutused minu kaela ajada.
Miski sellest poleks vale.
Ma täitsin käsku, nagu sinagi.
Ja mis pärast seda saab?
Sa võid mulle armu anda ja näidata, kui armuline juht sa oled,
palju armulisem, kui mina eales olin.
Siis elan vaikselt oma elupäevade lõpuni.
Lase käia, tee oma arvutused ära.
Tulemuste erinevus on marginaalne.
Samas aga,
kui me esitame sinu soovitatud narratiivi,
seejärel saadame su välja puhastama
ja viime ellu algse plaani Juliette Nicholsi ja D+ vitamiiniga,
võib Šaht sellest võita.
See ei saa tõsi olla.
Sul jäi midagi arvestamata.
Inimesed armastavad lugusid lunastusest.
Lunastus on kõigi vägevate müütide ja peamiste religioonide ühisosa.
Vähe sellest, et tegid valearvestuse,
sul jäi tähelepanuta ka see, et sul pole ühtegi trumpi.
Sa oled juba vahi all
ja oled ääretult ebapopulaarne 89% kodanike seas.
Võtad minult kõik pärast seda, kui olen sulle oma elu pühendanud?
- Hüvasti, Bernard. - Sa pole kõigeteadja, ega ju?
Kui oleksid päriselt kõigeteadja,
poleks sa meid sellisesse olukorda juhatanud.
Sul poleks vaja kõigi mälu kustutada ega nii paljusid tappa.
Sa ei tea palju enamat kui mina, ega ju?
Hüvasti, Bernard.
Kas see läks nii, nagu ootasid?
Jah.
See hääl on terve mu teenistusaja ühesugune olnud.
Kuid ma pole iial kuulnud, et see sedasi vestluse lõpetaks. Aga sina?
- Ei, aga ma ei provotseeri seda. - Täpselt.
See tahtis lõpetada vestluse pahameele, frustratsiooni, viha pärast.
Need pole masinale omased omadused, või mis sa arvad?
Ükskord mõnda aega tagasi… käitus see imelikult.
See lohutas mind.
Ja sa mõtlesid, kas see võib olla inimene.
Kuidas see võimalik oleks?
See hääl pole kõik need aastad muutunud
ja see on alati valmis rääkima.
Sama hääl.
Aga võibolla mitte sama inimene.
Ma tean inimese kohta üht.
Inimest on võimalik alistada.
PÕHINEB HUGH HOWEY RAAMATUSARJAL „SILO“
Tere hommikust, kodanikud.
Mul on tähtsaid uudiseid.
Endine linnapea kohusetäitja ja IT-juht Bernard Holland on leitud elusana.
Tema kuritegude eest Šahti vastu
on kohtunik otsustanud ta täna keskpäeval puhastama saata.
Seadke plaanid nii, et saate seda lähimas kohvikus vaadata.
Nagu alati, olge trepil viisakad ja ettevaatlikud.
Aitäh.
Šerif!
- Kas sa kuulsid seda? - Jah.
- Siis tead, et ma ei saa jääda. - Vajan viit minutit.
- Šerif Billings, siin abišerif Jerry. - Ära vasta sellele. Mitte veel. Palun.
Lasin seda ust tugevdada.
Nii et mida iganes sa teed, säästa parem oma energiat.
Aga kui me hingi samal ajal lööme, saame ehk neid nõrgendada, eks?
Isegi kui sa välja saad, on vahekäik puistajaid täis.
Hüva. Nii et see ongi kõik?
See võib lõppeda teisiti vaid siis,
kui mu naine lõpetab selle kuradi ekraani käskude täitmise.
Ma ei tunne enam teda äragi.
Niisiis, peame sulle nii paljust rääkima
ja me teemegi seda, aga kuna aega napib,
alustan sellest, mis seis meil täna hommikul on.
Bernard Holland andis end üles ja läheb puhastama, et hajutada tähelepanu.
Millelt?
Ma jõuan selleni.
Knox ütles, et saame teha, mida vaja, ainult siis,
kui kasutame midagi, mille sa avastasid.
- Sa rääkisid talle? - Ei.
- Isegi mu naine ei rääkinud mulle. - Pole minu otsustada.
Ja ma ei rääkinud Shirlile.
Kuna…
see on nii suur Pakti rikkumine.
Sina pead olema see, kes neile näitab.
Mida sa tahad, et ma teeksin?
Esiteks on meil vaja minna vee filtreerimisse 55. tasandil.
Nichols, püsti.
- Ta on endiselt linnapea, Chad. - Tõuse püsti.
Kõik on hästi, ma lähen.
Kõik on hästi.
Seisa seal. Käed.
Astuge edasi. Me oleme seda juba näinud.
Mida kuradit?
Kuulsin, et sa ei joo eriti,
nii et lasin need su kabinetist ära tuua. Arvasin, et sa ei pahanda.
Hea küll.
Kas sa…
Vett siis?
Miks ma siin olen?
Istu.
Kas su sõbrad rääkisid sulle, mis ülestõusu ajal juhtus?
Tean tähtsamaid episoode.
Kas nad rääkisid, et Bernard üritas neid näljutada?
Et ta lõpetas toidutarned sügavasse põhja?
Ta lasi isegi ühel köögitöötajal toitu mürgitada.
Aitasin mässajatel barrikaadi 10 tasandit kõrgemale viia, et nad farmi saaksid.
Su sõbrad oleksid surnud
ja nende ülestõus oleks minu abita luhtunud.
Ja nad võitsid vaid tänu sellele, et saime Robertiga abišerifite toetuse.
Olen kindel, et sul olid selleks omad põhjused.
Bernardi ei saanud enam usaldada.
Nii et ma eirasin oma käske ja Pakti, et teha seda, mis oli õige.
Ma tean, et Bernard ei saanud surma.
Tegelikult on ta nüüd vahi all.
Ta läheb täna keskpäeval puhastama. Osaled linnapeana.
Ta andis end üles.
Ja oletan, et ta varjas end sinu sõprade juures.
Seepärast siin olengi? Tahad, et kinnitan seda?
Ei, üldsegi mitte.
Ei, ma kutsusin su siia, sest ma tahan, et teeksime koostööd.
Ma arvan, et võtan nüüd ühe dringi.
See, mis praegu veega toimub, on äärmuslik meede,
aga mul pole valikut. Inimesed teavad liiga palju.
Tead,
nad hakkavad küsimusi esitama ja seda suuresti sinu pärast.
Küsimusi, mis võivad lõppeda ja lõppevadki meie surmaga.
Persse küll. See meeldib inimestele?
Pärast poolt klaasi on sul juba suva.
Sa lisasid vette ravimeid.
On sul aimu, mis sellega kaasneb…
See on kahtlemata valus, nagu oli ka 140 aastat tagasi.
Ei, unustamine pole valus.
Tagajärjed on valusad.
Sajad inimesed hüppasid trepist alla.
Lapsed nälgisid surnuks, sest nende vanemad unustasid neid toita.
Hea küll. Ma tean. Ja siin tuledki mängu sina.
Sina ja üks inimene igast osakonnast.
Vau.
Sa tahad, et õpetaksime kõiki uuesti ühiskonnana toimima. Kas pole?
Ja mis edasi?
Sina ja teised esindajad peavad samuti unustama.
Selge.
Aga mitte sina.
Keegi peab kindlustama selle, et üleminek oleks edukas.
Mõistagi. Ja miks see ei peaks sina olema, Camille?
Käi persse.
Mulle jäävad mu mälestused, jah.
Aga ma olen selles üksi.
Iga päev… Vaata mulle otsa.
Iga päev, kuni kõik on taaskäivitatud,
pean oma pojale meelde tuletama, kes ma olen,
ja lootma, et ta usub mind.
Või lootma, et temast on piisavalt järel, et mäletada.
Camille Sims, siin Emerson.
Jah, mis on?
Paljud inimesed suunduvad üles.
Jah, me ootame seda, Emerson. Kõik tahavad Bernard Hollandi surma näha.
Ei, ma arvan, et see on midagi muud.
Paarsada inimest järgneb kahele mehaanikule, kes ülestõusu juhtisid.
Ja üks grupp ootab kümme tasandit kõrgemal 55. tasandil.
Ärge laske neil vee filtreerimisse pääseda.
Sain.
Laske meid läbi!
Hei! Hei!
Sa tead, mis vees on.
Astu eemale ja keegi teist ei pea haiglas lõpetama.
Minge koju.
Kui selle persse keerad,
heidan kõik sinu sõbrad üle piirde.
Nad tahavad meie mälud kustutada. See kehtib ka sinu kohta.
Pange relvad valmis!
Hei, hei!
Teeme seda mõni teine päev. Oleme oma seisukoha väljendanud.
Ei! Laske meid läbi!
Laske meid läbi!
Hei! Lõpetage!
Pange oma relvad maha. Kohe.
Minge lihtsalt koju.
Nad lasid veevärki ravimid.
See pole tõsi.
See on D-vitamiin.
Minge lihtsalt koju.
Minge.
Kuulsite küll. Lähme. Lähme.
Tubli töö.
Su sõbrad saavad veel ühe päeva elada.
Jälgi teda.
Pidasite tublilt vastu.
Tahan, et jääte igaks juhuks siia, kuni puhastus läbi on.
Oota.
On see tõsi?
Vee kohta.
Kindlasti mitte.
Ei, see on järjekordne sügava põhja vandenõuteooria.
See on hämmastav.
- Mul seest keerab. - Oot. Sa pole sellega sõitnud?
Ei.
Jah, ja ma olin juua täis, kui selle projekteerisin.
Jah, fantastiline.
Inimesed kuuletuvad sulle, isegi kui nad ei nõustu.
See tuleb üleminekul kasuks.
Jah, ma ei aita sind.
Ja isegi kui aitaksin, tapaksid mu nagunii ära, nii et…
- Sul on õigus. - See ongi su plaan?
Vabaned lihtsalt kõigist, kes sind aitavad?
Ei, ainult sinust.
Oled ikka veel vihane, et su kodus käisin.
Ma lasin sul minna, mäletad?
Ei.
Ma ei mäletanud, aga nüüd mäletan.
Isegi kui me su mälu uuesti kustutame,
jõuame kahtlemata täpselt samasugusesse olukorda,
kuna sa ei oska alla anda.
Kontrolli ta vasakut varrukat.
Nii et jah, sa sured.
Kõik teised jäävad ellu.
Ma isegi hoolitsen selle eest, et sind mäletatakse kangelasena.
Käi persse.
Valmistage ta puhastuseks ette.
Tooge mu abikaasa meie korterisse.
Shirl, see on… Ma ei mäleta, mis nime ta nüüd kasutab.
Olen jälle Gus.
Kes see on?
Shirley. Ma olen sinust kuulnud.
Või nii?
Mida iganes tema suust kuulnud oled, on see tõsi.
Tulge. Läki.
Ma tean, et oled mu peale pahane, et Bernardi ellu jätsin.
See polnud kerge otsus.
Camille, ma armastan sind rohkem, kui ette kujutad.
Aga ma armastan ka meie poega.
Ja sa palusid mul tema mälu kustutamisega nõustuda.
Kes ta pärast seda oleks?
Kes meie oleksime?
Ma ei kahetse midagi.
Sa räägid meie poja kaitsmisest,
aga seadsite Bernardiga kõigi inimeste elud ohtu.
Peagi teab Anthony sinust vaid seda, mida mina talle räägin.
Tooge ta 15 minuti pärast üles.
Ma ei hakka riskima. Sa lähed välja kaitseülikonnata.
Sa ei saa seda teha. Sa tead, et Pakt keelab selle.
Tegelikult ei keela. Ja ülikond ei muudaks niikuinii midagi.
Proua, šerif tuli.
Kas sa ütlesid, et tahad välja minna, või mõni sitapea väitis, et kuulis seda?
Meelitasid kohale rekordilise publiku.
- Ma ütlesin sulle nii, kas pole? - Jah.
Minu puhul
tuleneb see sellest, et mind vihkab viimnegi mees, naine, laps ja koduloom.
Miks sa end üles andsid?
Et juhtida tähelepanu eemale Walkerist ja su sõpradest.
Ei, ei.
Bernard, Camille sundis mind Knoxi ja Shirley minema saatma.
Neid sihiti püssidega.
Ta oleks nad tapnud. Mul polnud valikut. See ei toiminud.
Aga see pole veel läbi.
Sind saadetakse välja surema.
- Juliette. - Ei, ma olen endiselt linnapea.
Camille tahab, et aitan teda…
- Lõpeta… - …kui ravimid mõjuma hakkavad, eks?
Ta tahab, et aitaksin teda ja et temaga kokkuleppe teeksin.
- Ma keeldusin, aga võibolla saan… - Palun lõpeta.
- Kas tahad edasi võidelda? - Jah.
Tore, sest mina võitlen edasi.
Kuidas see siin võitlemine on?
Kõik pilgud on minul.
Kolm kuud tagasi korraldasid su sõbrad sinu nimel ülestõusu.
Olen pärast seda näinud, kes nad on
ja milleks nad võimelised on.
Mul õnnestus sellesse oma panus anda.
Mul pole kunagi elus sellist võimalust olnud.
Võim, mis su inimestel on…
See, milleks nad võimelised on,
kui nad võimaluse saavad…
Minu surm on võimalus. Nad ei lase sel raisku minna.
Usalda neid.
Asi pole selles, et ma neid ei usaldaks.
Aga ma võiksin ikka mingi lahenduse leida.
Mis valikut meil on?
Ma ei…
Kõige tähtsam teadmine, mille ma sulle jätta saan, on see…
et see hääl seinas…
Ma arvasin alati, et see on masin.
Mingisugune entiteet.
Kõrgem intellekt.
Aga ei ole.
Kusagil 1. šahtis on inimene.
Lihast ja luust.
Ta pole meist erinev ega parem.
Isik, kes otsustab meie saatuse üle.
Tuleb välja, et pärast kõike seda
pole võlur midagi enamat kui mees kardina taga.
Ja kui see mees oleks praegu siin ruumis,
tapaksin ta oma paljaste kätega.
Aga ma ei saa seda võimalust.
Kuid sa võid ta peatada, Juliette.
Sina oled see, kelle osas arvutused eksisid.
Ma tean, et sa ei taha olla juht, nii et sa ei mõista seda.
Aga sa oled enamat kui lihtsalt lõhkuja.
Sa oled ühendaja.
Sinu meeskond tõestab seda.
Nad usuvad sinusse.
Ja ma usun teisse. Kõigisse teisse.
Ja mul on veel üks asi meelel.
Kõik küsimused, millele ma vastust ei saa…
Need kõik taanduvad ühele küsimusele.
Lähme.
Me ei tea, miks me siin oleme.
Me ei tea, kes Šahti ehitas.
Me ei tea, miks kõik väljaspool Šahti on selline, nagu on.
Me ei tea, millal on ohutu välja minna.
Teame vaid, et see päev pole täna.
Kas soovid midagi öelda?
Miks ta ülikonda ei kanna?
Bernard ütles,
et kõik, mida me šahtide kohta ei tea,
saab kokku võtta ühe küsimusega.
Ja ma arvan, et see küsimus on lihtsalt „miks?“.
Me esitame samu küsimusi aina uuesti ja uuesti.
Miks šahtid ehitati?
Miks pidid inimesed neisse minema?
Miks ei või šahtid omavahel suhelda?
Ja kui rajajad nii kuradi väga hoolisid,
siis miks nad lõid ettevaatusabinõu, mis meid tappa võib?
Võibolla me ei pea vastuseid teadma.
Miks?
Säilitage rahu.
Me uurime välja, mis toimub.
Hei! Säilitage rahu. Teil on siin ohutu.
Hoolitsege üksteise eest. Me saame asjast sotti.
Sina korraldasid selle.
Ei, ma olin terve päeva arestikambris.
Kohe plahvatab.
Hei, hei. Ei. Ärge lahkuge.
Ärge lahkuge. Kuulake mind.
Jääge siia.
Kaevandused.
Sa…
Persse.
Säilitage rahu! Eks ole?
Su sõbrad võisid meid kõiki hukule määrata.
Liigu! Eest ära!
Seal see kaunis pea ongi.
Seal ta ongi.
Kõik paistab korras olevat.
- Oled kombes, pealik? - Jah.
Lihtsalt see hakkab nüüd kohale jõudma.
Nüüd? Kohale jõudma? Kuulsite seda? Hakkab nüüd kohale jõudma?
Andke talle minu pidev pissihäda, seljavalu ja krampis ning turses jalad.
Kui seda suudaksin, pool maailma armastaks mind
- ja teine pool vihkaks. - Just.
Nii et ta võib lennata?
Oled peaaegu piiri peal, aga sel nädalavahetusel peaks veel saama.
Kuhu te lähete?
Atlantasse.
See Stenseni värk?
Te võitsite kuldse pileti šokolaadivabrikusse?
Mul on paar sõpra, kes kandideerisid, aga ei saanud sinna.
Kas te tunnete teda?
- Oleme korra kohtunud. - Halloo?
Kohtusime temaga. Oli ju nii.
Kas sõlmisite konfidentsiaalsusleppe? Ta on kuulus nende nõudmise poolest.
Charlotte?
- Hei. - Hei. Oh heldust.
Sa oled hiiglaslik.
Kas ma ei peaks seda ütlema?
- Vaid siis, kui ma poleks hiiglaslik. - Hei.
- Tere. - Hei.
Aitäh, et tulite.
- Siin te olete. Näed hea välja. - Hei.
- Aitäh. Tere. - Nii tore sind näha.
Hei. Hei.
Loodan, et teile meeldib tellitud toit. Keegi unustas kana üles sulatada.
Sa õel sitapea.
- Ma ei öelnud, kes see keegi oli. - Olgu.
- Sulle. - Aitäh. Nii lahke sinust.
Tulge sisse. Tulge.
- Kuidas Portlandi sildadega läheb? - Hoiavad mind tegevuses.
Kavatseme Burnside'i moderniseerida.
See on kaunis tõstesild 19-ndast…
On alles sitapea.
- Selline jobu. Uskumatu. - Char, lõpeta.
Ja sul? Kuidas triljonäri heaks drooni juhtimine läheb?
Tavaline töö.
Kuidas Oregonianis läheb?
Personali napib, eelarvet kärbitakse, tellimused kukuvad.
Nagu tavaliselt.
Ja kas olete juba nime välja valinud?
Meid huvitab. Anna tulla.
Daniel Keene II.
- Ole vait. Vau. - Jäta.
- Kas sulle meeldib? - Ole vait.
- Jeerum. - Vau.
Aga teie kaks? Kas teil on mingeid plaane?
Igatahes näite mõlemad väga õnnelikud.
Jah, olemegi.
Jah.
Soovin, et ema ja isa näeksid sind.
Kui nad oleksid elus…
- Kraabiksid nad paaniliselt… - …et oma kirstudest välja saada.
- Heldeke. - See on haigus. Nii sünge.
- Jaa. - Aga mul on hea meel, et tulite.
Me poleks äärepealt tulnud.
Päriselt?
Daniel arvab, et su ema on me peale vihane.
See ei ole… Kas on?
Kui ta soovib sinuga rääkida,
tahab ta tavaliselt sõjakirve maha matta. Eks ole?
Kindel see. Jah.
Me ei saa iial teada.
Kuidas kõik läheb? Kas olete suureks avamiseks valmis?
Jah, tunneli lõpus paistab viimaks valgus.
Ainult et see pole päevavalgus, vaid rong!
- Oot. Ei, anna andeks. - Ei, pole lugu.
Ei, homme tuleb võrratu päev. Su ema on kindlasti vaimustuses.
Ja kui see kõik on läbi, saame tõelistele mesinädalatele minna.
Saad ühe muuseumikülastuse juurde, sest olin õel.
Saame 30 sekundit tagasi kerida?
Jah.
Palusid vabandust?
Seda juhtub väga harva.
- Ma pole seda iial kuulnud. - Ta ei vabanda.
- Nii ebaviisakas. - Ta ei tee seda iial.
- Harva? - Ma pole seda varem näinud.
- Jah. - Selge. Ma ei hakka vabandama,
kui selle sulle kurku pistan.
- Suudan seda. Teen seda. - Võta.
- Ei. - Pole probleemi.
Need on teravad.
- Tore. - Hakkab tulema.
Hei, hei. Ma teen ülejäänu ise. Teen ise.
Keene'i perekonna reegel.
Kes õhtusöögi valmistab, on ülejäänud õhtu vaba.
Käisin toitu vaid ära toomas. Las ma ise.
Kardad, et teen seda valesti?
- Astun eemale. - Aitäh.
Hea küll.
Vabandust, et me ei jõudnud siia, kui haige olid.
Saatsite kolme matuse jagu lilli, nii et…
Heldeke. Me ei mõelnud seda…
Helen oli äsja lapseootele jäänud ja tegeles oma isaga.
Jah, ma oleksin võinud tulla. Ma ei tea.
Oleksid ta üksi jätnud?
Isegi Char ei arva, et sa nii sitapea oled.
Olin selle varem seljatanud ja seljatasin jälle. Ja mul olid Char ja ema
ja… ja… ja Henry.
Noh, kui juba Henry…
Ma olen Henryt 12. eluaastast tundnud.
Ta osutab väga tähtsat teenust.
Ta käib pärast mu ema külastusi
ja klaarib emotsionaalse kahju.
Igatahes olen nüüd terve.
Ma olen tegelikult tänulik.
Charlotte'i, mitte vähi eest. Põrgusse see vähk.
Põrgusse vähk.
Jah.
Päeval, mil abiellusime, arvasin, et ma ei suudaks teda rohkem armastada.
Ja siis sel talvel…
Ja tead, asi polnud isegi selles, et ta hoolitses minu eest, mida ta tegi.
Asi oli…
Kui ma sain ravi,
käis ta korrus allpool ratastoolides lapsi vaatamas.
Su õde võib olla natuke tahumatu, ikkagi mereväelane ja puha…
- Või nii? - Ta nagu…
ta püüdis seda alla suruda, aga lõpuks vandus nagu voorimees.
„Mingu persse see kuradi vähk.“
Ja lastele meeldis see väga.
Ja see meeldis ka nende vanematele. Ja siis…
Jaa, siis ma seda mõistsingi. See oli nagu…
Ta on üks vintske naine.
Aga samas on ta heasüdamlik. Ta on nii heasüdamlik.
See on metsik. Me laseme homme inimesed šahtidesse.
Inimeste all pean silmas tsiviilisikutest sigu nagu sina.
Aitäh. Selge.
Mul on hea meel, et saan lõpuks sellest rääkida.
Jaa. Konfidentsiaalsuslepped on nõmedad. Vabandust, et me pole saanud rääkida.
Pole lugu.
Pealegi saime tänu sellele leppele võrratuima maja West Slope'is.
Meie saime oma maja Morningside'is.
Viimased kuus kuud on olnud pöörased.
Kohe, kui Anna vähiravi läbi sai,
veetis ta kogu aja nendes šahtides.
Kas sa Paktist oled kuulnud?
Heldeke. Hea küll.
See on mingi sõge pask, mille ta koos doktor C-ga kirjutas.
- Kellega? - Victoriga.
- Selge. - See on reegliraamat,
mille abil peaks saama üksteist tapmata 500 aastat maa all elada.
- 500 aastat? - Ma tean. Ütlesin, et see on sõge.
Sama sõge kui see, et Stensen sai šahtid kolme aastaga tööle
ja seal elavad nüüd inimesed.
Mitte et ma kurdaks.
Saan Annaga koos töötada ja igal õhtul sellisesse kohta tulla.
See meenutab mulle kodu, kus me Daniga üles kasvasime.
Sa mäletad seda?
Ma arvan küll.
Vahel tundub, nagu see oleks kellegi teise lugu, aga…
- Jah, mulle sellest piisab. - Su abikaasa tahab minna.
Kas ta ütles, et mul on uneaeg?
- Jah. - Kongresmen.
- Kas sul on homme hommikusöögiks aega? - Ikka.
Ma ei tea. Peame võibolla varakult kohale minema.
Oh, ma arvasin, et kõik on paigas.
Kui tood Star Marketist pekaanipähklisaiakesi,
praen peekonit ja mune.
- Hea plaan. - Olgu.
- Head ööd. - Head ööd.
Mis number sul on?
Kaheksateist.
Mul on üks.
- Kui vajate abi… - Üks.
…pöörduge kollases vestis töötaja poole.
Siiapoole.
Ma saadan sind.
Daniel, Helen.
- Hei. - Henry.
- Pole ammu näinud. - Palju õnne.
Te mõlemad särate.
Noh, sina särad. Olin lihtsalt viisakas.
Selge. Aitäh, Henry.
Me polnud kindlad, et tuled.
Ei, ma tahtsin näha, kuidas see kõik välja kukkus.
Annan sulle nõu. Ära tervele ekskursioonile mine.
Seal on palju treppe ja lifte pole.
Ma kuulsin selle kohta kõlakat.
See puudutab kuidagi piisavat füüsilist koormust.
Pole minu pärusmaa.
Kuule, kas ma võin Danieli kaasa võtta? Senaator tahab temaga rääkida.
Tahaksin Charlotte'it näha.
Ta on Anna ja senaatoritega 1. šahti juures.
- Kas Helen võib tulla? - Noh…
Sinna on päris pikk maa.
- Jah, ei… Mine räägi Charlotte'iga. - Jah?
Ma lähen ekskursioonile.
- Sa saad seal süüa. - Tore.
Ja kui oled lõpetanud, tule 1. šahti juurde.
Senaator peab seal kõne.
Ma tean. Ta vannub, et see on lühike kõne.
- Aga pärast on muusika ja ilutulestik. - Olgu.
Räägin senaatoriga ja otsin su üles.
- Olgu. - Olgu.
Nägemist.
Peagi algab šahti ekskursioon.
Kui teil paluti tulla 18. šahti juurde,
siis olete õiges kohas.
Olen Everett. Ma olen täna üks teie giididest.
- Samantha. - Jah?
Sa oled määratud 17. šahti. See on sealsamas.
Õigus.
- Vabandust. Kuidas sa mu nime teadsid? - Augmenteeritud reaalsuse prillid.
Need näitavad kogu infot RFID-kiibilt teie kaardis.
Mis siis, kui kasutame kellegi teise kaarti?
Noh, Helen, prillidel on ka näotuvastus.
Rachel võtab järgmised 20 inimest.
Aga kui olete üks neist, keda tervitasin, siis järgnege mulle.
Hea küll, minu rühm koguneb siia.
Kust sa pärit oled, Everett?
- Hoddesdonist. - Hoddesdonist?
See on väike linn Londoni lähistel, millest pole isegi londonlased kuulnud.
Meeldetuletus meie külalistele:
palun veenduge, et külastate õige numbriga šahti,
mis on näidatud teie isikukaardil.
Daniel.
Victor, tere. Hei.
- Kuidas läheb? - Tere.
Victor, senaator tahab temaga rääkida.
- Ma viin ta sinna. Jah. - Hästi. Aitäh.
Charlotte ütles, et saad isaks.
Jah, mul on kabuhirm.
Õnnitlen. Ei, saad suurepäraselt hakkama.
- Aitäh. Ma kindlasti pingutan. - Jah.
Päris muljetavaldav, mis?
Võimsam, kui ette kujutasin.
Jah, ma püüan mõista, kuidas me sellega hakkama saime.
Võibolla mõtled…
kuidas oleks läinud, kui oleksid jah öelnud.
Ma tegin õige valiku.
Muidugi tegid.
Aga see on üks suurimaid ehitusprojekte maailma ajaloos.
Arusaadav, kui mõtiskled tegemata jäänud valiku üle.
Me kõik teeme seda.
Ausalt öeldes, oleks meil sind vaja olnud.
Teil oli piisavalt häid insenere.
Jah, aga mul oli alati tunne, et sul on anne
märgata asju, mida teised ei märka.
Pean ütlema, et olin veidi üllatunud, kui kuulsin, et endiselt projektis osaled.
Ma arvasin, et hunniku aukude kaevamine ei vaja eriti sinu oskusi.
Tead, ma mõtlesin sama asja.
Aga mida enam Charlotte'iga töötasin,
seda enam taipasin, et kui neid šahte iial kasutatakse,
toimub see pärast traumeerivat sündmust ja paljud vajavad siis abi.
Mida enam sellesse projekti sukeldud, seda enam sa…
seda enam hakkad mõistma, kui palju tööd massilise traumaga kaasneb.
Näiteks Pakt?
Sa oled Paktist kuulnud.
Charlotte rääkis sulle?
- Jah. - Jah.
Kirjutasite Annaga raamatu sellest, kuidas 500 aastat koos elada.
Ei. Ausalt öeldes kirjutas selle tehisaru. Me toimetasime.
Ja loodetavasti ei saa me iial teada, kas tegime oma tööd hästi.
Miljonid inimesed üle maailma kandideerisid projektiga liitumiseks.
Ja dr Stensen soovis, et igast riigist oleks vähemalt kaks inimest.
Kahe kaupa? See ongi nagu Stenseni Noa laev, kas pole?
Hea küll.
See šaht on loodud vastu pidama 30 megatonnisele tuumaplahvatusele
kolme kilomeetri kaugusel.
Need suured liuguksed kaaluvad kumbki 25 tonni
ja nendest ei pääse läbi isegi 50-nanomeetrised osakesed.
Hea küll, preili Helen?
Kui palju iga šaht lõpuks maksis?
Dr Stensen plaanib peagi ametlikud numbrid avaldada.
Kas oled üks neist, kes on siin viimase aasta elanud?
Veidi alla aasta, aga jah. Olen jah.
Ja sa pole hulluks läinud?
Hüva, tõehetk on käes, sõbrad. Sisenete kohe šahti.
Jah.
Ja ma garanteerin teile üht.
Mida iganes te sellest ootate, pole te selleks valmis.
Nii et järgnege mulle, astuge ettevaatlikult ja, jah…
Helen, ei taha liialt hoolitsevana kõlada, aga kas võtad mul käest?
Hüva. Aitäh.
Siiapoole.
Pead oma kaarti näitama.
Üks, kaks.
- Hei, kutid. - Tere, kuidas läheb?
Kui öö saabub Edastab raadio signaali
Kõik need veidrad asjad Tulevad ja lähevad varajase hoiatusena
Eksinud meritähel Pole kuhugi peitu pugeda
Ta ootab endiselt Lopsakat lihavõtteaega
Suunal pole mõtet
Me ei saa valida isegi poolt
- Kas see on Peter Gabriel? - Jah.
Siit tuleb uputus
Jätame hüvasti omastega
Mis see maksis?
Mitte midagi. Ta tahtis oma perega šahtis käia,
- nagu kõik teised maailmas. - Millises šahtis?
Ma arvan, et 17-ndas. See on parim.
Kõik pole ühesugused?
Ei, on küll. See on šahti nali.
- Vahet pole. Tule. - Selge.
Unistajad, teid aina vähemaks jääb
Nii on hea. Aitäh.
See oli imeline.
- Aitäh. - Aitäh, mu sõber. See oli vinge.
Kas tahaksid enne õhtust esinemist 17. šahti näha?
Daniel Keene, valmistad vanainimesele rõõmu.
Washingtonist eemalolek on sulle hästi mõjunud.
- Näete isegi hea välja, proua senaator. - Endiselt poliitik.
Ütle mulle, miks pean Annalt kuulma, et sa siin kandis oled,
ja sa ei tulnud isegi teed jooma?
Teadsin, et teil on kiire. Ei tahtnud segada.
Sul oli selles suhtes õigus.
See nõudis kuratlikult palju tööd, et see kõik käima saada.
- Usun. - Seal ta on.
- Mul on sinuga kana kitkuda. - Või nii?
Sinu abi oleks vaja läinud.
Kui me poleks kuulanud su soovitust 50 kaevemasinat hankida,
oleksime viis aastat graafikust maas.
Sinu taibust olnuks ka teiste murede puhul abi.
Peame Periga heliproovi tegema.
Hei, kas sa jääksid siia? Ma tahan sinuga midagi arutada.
- Hästi. - Aitäh.
Daniel.
- Hei. - Vabandust hommikusöögi pärast.
Ei, ära muretse. Teeme seda homme.
- Jah, see oleks tore. - Kas kõik on hästi?
Jaa. Nad tahtsid meid varem siia, nii et…
Muidugi.
Kus Charlotte on?
Ma ei tea.
Nägin teda viimati kohvikus mokakohvi nautimas.
Ma arvan, et ta tuleb varsti.
Täna ei tundu „mu kallid ameeriklased“ enam kohane.
See projekt on mõeldud kaitsma meid kõiki,
hoolimata nahavärvist, usutunnistusest või rahvusest.
Nii et täna…
CHARLOTTE KAS ME KOHTUME 1. ŠAHTIS?
KAS KÕIK SAI HOMMIKUL KORDA?
…täna ütlen kallid inimesed, kõik inimesed…
Per? Hei, Per.
Sa pead keskenduma, eks?
See projekt…
ISTUN ANNA KÕRVAL. KUS SA OLED?
…on minu pika, mõne arvates liiga pika karjääri kõrghetk.
Anna, Anna.
Liiga lühike.
Jaa, kullake. Kui mul sedasi oodata lased, olen surmalaps.
- Eks ole? - Seda ei juhtu enam.
Olen nii uhke, kuna… Teeme kiiremini…
Olen selle projekti üle nii uhke, kuna see on parteideülese koostöö kulminatsioon…
Ameeriklased suudavad bla-bla-bla… Hea küll.
Valitsus ja erasektor tegid koostööd sellisel määral,
mida pole nähtud teisest maailmasõjast saati.
Aplaus kestab, ma ei tea, viis kuni kümme sekundit.
Jätkan, kui tõstan kolmandat korda oma käe üles, eks ole?
Üks, kaks, kolm… Nüüd…
Ma ei võta kogu au endale.
Kui peaksime kedagi selle võrratu ettevõtmise eest tänama,
siis seda meest siin.
Meest, kelle geniaalsus on endiselt suurem tema varandusest.
Per Stensen. Lihtsalt… Tule.
Sa ei taha, et aplaus enne su kohalejõudmist vaibuks.
Ma tean, et mõned arvavad, et kogu see ettevõtmine on märk sellest,
et oleme oma tulevikule käega löönud,
aga see ei saa tõest kaugemal olla.
Seda projekti on kannustanud lootus ja inimteadvus.
Ma tean, et Per unistab juba järgmisest suurest projektist.
MA TAHAN SNÄKKE!
MUL POLE VAJA
Ta tahab ehitada kosmoselaeva, mis viib lähimasse elamiskõlblikusse tähesüsteemi.
KUIDAS 18. ON?
Kas sul jäi veel raha alles, Per?
Kui selle peale naerdakse, kasuta seda, et tagasi oma kohale minna.
Kui ei naerda, püsi paigal, eks?
Isegi kui šahte ei lähe iial vaja, ja palume Jumalat, et ei lähe,
jäävad inimesed nendesse elama, kuni meid ähvardavad ohud säilivad.
KUI EMA JA ISA OLEKS ELUS…
Neid hakatakse uurima kui jätkusuutliku ressursihalduse prototüüpe.
Hei, mida kuradit, Jeff?
Jäta. Me ei saa lõpetada mu elu kõige tähtsamat kõnet
ressursihaldusest rääkides, eks ole?
Ma selgitasin seda eile.
EMA JA ISA ÜTLEKSID, ET KÕIGE TARGEM ON KANNATLIKULT OODATA.
Ei. See läheb siia.
Oled kombes? Mis toimub?
Daniel?
Ma lihtsalt… Üks hetk.
Hea küll.
Hei, ma hakkan juba…
ma ei tea, muretsema. Kas saad mulle helistada?
Daniel.
Hei, helista mulle, kui saad.
Daniel, sa pead tagasi tulema.
- Kus 18. šaht on? - Viin su sinna hiljem.
Garanteerin teile üht.
Mida iganes te sellest ootate, pole te selleks valmis.
Proua? Proua, meil on aeg õhtusöögile minna.
Jaa, ei. Kindel ei.
Hei, kus sa oled?
1. šahti juures valli peal.
Kas saad oma šahti juures nõlva peale minna?
- Äkki seal on parem levi. - Jah, peaaegu kohal.
See šaht on nii kuradi imelik.
See on nii sügav, et põhja pole näha, ja seal polegi ühtegi kuradima lifti.
- Kus sa oled? - Hel…
Ma ei…
Ma tulen 1. šahti juurde. Ole seal.
Ei, ei. Ma tulen 18. juurde.
Oled 18. juures? Ma ei näe sind.
Ma tulen 18. juurde. Jää sinna.
Hüva, hüva. Ma kuulsin sind. Ma kuulsin sind.
Ma sain Charlotte'ilt sõnumi.
Aga ma ei tea. Ma ei usu, et ta selle kirjutas.
Kes siis kirjutas?
Ma ei tea.
Ma vist näen sind. Lehvita.
Sinust paremal. Otsi suurt punast täppi.
Hei.
Tere, kongresmen.
Daniel.
Helen. Helen!
- Ei. Ei! - Sel pole mõtet.
Ei!
Otsige varju lähimast šahtist nii kiiresti kui võimalik.
- Helen! Helen! - Daniel!
Helen! Ei!
Me püüame su elu päästa.
Kurat! Jookseme!
Tõlkinud Vova Kljain